CELEX: 32015R1599
Language: bg
Date: 2015-09-10 00:00:00
Title: Регламент (ЕС) 2015/1599 на Европейската централна банка от 10 септември 2015 година за изменение на Регламент (ЕС) № 1333/2014 относно статистиката на паричните пазари (ЕЦБ/2015/30)

24.9.2015   
            
            
               BG
            
            
               Официален вестник на Европейския съюз
            
            
               L 248/45
            
         РЕГЛАМЕНТ (ЕС) 2015/1599 НА ЕВРОПЕЙСКАТА ЦЕНТРАЛНА БАНКА
   от 10 септември 2015 година
   за изменение на Регламент (ЕС) № 1333/2014 относно статистиката на паричните пазари (ЕЦБ/2015/30)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 5 от него,
   като взе предвид Регламент (ЕО) № 2533/98 на Съвета от 23 ноември 1998 г. относно събирането на статистическа информация от Европейската централна банка (1), и по-специално член 5, параграф 1 и член 6, параграф 4 от него,
   като има предвид, че:
   
               (1)
            
            
               Съгласно Регламент (ЕС) № 1333/2014 на Европейската централна банка (ЕЦБ/2014/48) (2) от отчетните единици се изисква да отчитат статистически данни, за да може Европейската система на централните банки да изготвя статистически данни за сделките на паричния пазар при изпълнението на задачите си.
            
         
               (2)
            
            
               На националните централни банки ще бъде предоставен набор от инструкции за отчетност, в които са изложени подробните параметри за отчитането на статистическа информация съгласно Регламент (ЕС) № 1333/2014 (ЕЦБ/2014/48). Тъй като с инструкциите за отчетност се подобряват някои важни термини, използвани в този регламент, от съображения за последователност е необходимо тези промени да бъдат отразени и в регламента.
            
         
               (3)
            
            
               Поради това Регламент (ЕС) № 1333/2014 (ЕЦБ/2014/48) следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменения
   1.   Приложение I към Регламент (ЕС) № 1333/2014 (ЕЦБ/2014/48) се заменя с приложение I към настоящия регламент.
   2.   Приложения II и III към Регламент (ЕС) № 1333/2014 (ЕЦБ/2014/48) се изменят в съответствие с приложение II към настоящия регламент.
   Член 2
   Заключителни разпоредби
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко в държавите членки в съответствие с Договорите.
      Съставено във Франкфурт на Майн на 10 септември 2015 година.
      
         
            За Управителния Съвет на ЕЦБ
         
         
            Председател на ЕЦБ
         
         Mario DRAGHI
      
   
   
      (1)  ОВ L 318, 27.11.1998 г., стр. 8.
   
      (2)  Регламент (ЕС) № 1333/2014 на Европейската централна банка от 26 ноември 2014 г. относно статистиката на паричните пазари (ЕЦБ/2014/48) (ОВ L 359, 16.12.2014 г., стр. 97).
   
      ПРИЛОЖЕНИЕ I
      
         
            „ПРИЛОЖЕНИЕ I
            
               Отчетна схема за статистическите данни за паричния пазар, свързани с обезпечените сделки
            
            ЧАСТ 1
            
               ВИД ИНСТРУМЕНТ
            
            Отчетните единици отчитат на Европейската централна банка (ЕЦБ) или на съответната национална централна банка (НЦБ) всички споразумения за обратно изкупуване и сделки, сключени по силата на тях, включително тристранните репо сделки, които са деноминирани в евро, с матуритет до и включително една година (определени като сделки с падеж, ненадхвърлящ 397 дни след датата на сетълмент) между отчетната единица и други парично-финансови институции (ПФИ), други финансови посредници (ДФП), застрахователни (осигурителни) дружества, пенсионни фондове, държавно управление или централни банки за инвестиционни цели, както и с нефинансови предприятия, класифицирани като „предоставящи услуги на корпоративни клиенти“ (classified as „wholesale“) съгласно Рамката Базел III за КЛП.
            ЧАСТ 2
            
               ВИД ДАННИ
            
            1.   Вид данни за сделката
                (1), които подлежат на отчитане за всяка сделка
            
            
                        Поле
                     
                     
                        Описание на данните
                     
                     
                        Алтернативен вариант за отчитане (ако е наличен) и други характеристики
                     
                  
                        Идентификатор на сделката
                     
                     
                        Вътрешният уникален идентификатор на сделката, използван от отчетната единица за всяка сделка.
                     
                     
                        Идентификаторът на сделката е уникален за всяка сделка, отчетена на дадена отчетна дата за който и да е сегмент на паричния пазар.
                     
                  
                        Отчетна дата
                     
                     
                        Датата, на която данните са предоставени на ЕЦБ или НЦБ.
                     
                     
                         
                     
                  
                        Електронно отбелязване на часа
                     
                     
                        Часът, в който сделката е сключена или записана.
                     
                     
                         
                     
                  
                        Код на контрагента
                     
                     
                        Идентификационен код, използван за идентифицирането на контрагента на отчетната единица за отчетената сделка.
                     
                     
                        Ако сделките са извършени чрез централни клирингови контрагенти (ЦКК), трябва да се предостави идентификаторът за юридически лица (LEI) на ЦКК.
                        Ако сделките са сключени с нефинансови предприятия, ДФП, застрахователни (осигурителни) дружества, пенсионни фондове, държавно управление или централни банки и за всяка друга отчетена сделка, за която не е предоставен LEI на контрагента, трябва да се предостави класът на контрагента.
                     
                  
                        Идентификационен код на контрагента
                     
                     
                        Атрибут, който указва вида на предавания индивидуален код на контрагента.
                     
                     
                        Използва се във всички случаи. Ще се предостави индивидуален код на контрагента.
                     
                  
                        Местонахождение на контрагента
                     
                     
                        Код на държавата съгласно Международната организация по стандартизация (ISO) на държавата, в която е учреден контрагентът.
                     
                     
                        Задължителен, ако не е предоставен индивидуалният код на контрагента. Иначе е по желание.
                     
                  
                        Номинална стойност на сделката
                     
                     
                        Първоначално взетата или дадена в заем сума.
                     
                     
                         
                     
                  
                        Номинална стойност на обезпечението
                     
                     
                        Номиналната стойност на ценната книга, дадена като обезпечение под формата на залог.
                     
                     
                        С изключение на тристранните репо сделки и други сделки, при които заложената ценна книга не е идентифицирана посредством единен международен идентификационен номер за ценни книжа (ISIN).
                     
                  
                        Дата на извършване на сделката
                     
                     
                        Датата, на която страните сключват финансовата сделка.
                     
                     
                         
                     
                  
                        Дата на сетълмент
                     
                     
                        Датата на покупката, т.е. датата, на която паричните средства са платими от кредитора на кредитополучателя и ценната книга се прехвърля от кредитополучателя на кредитора.
                     
                     
                        За отворените репо сделки това е датата, на която се извършва сетълмент на удължаването на действието на сделката (дори ако не е имало размяна на парични средства).
                     
                  
                        Падеж
                     
                     
                        Датата на обратното изкупуване, т.е. датата, на която паричните средства подлежат на връщане от кредитополучателя на кредитора.
                     
                     
                        За отворените репо сделки това е датата, на която дължимите главница и лихва подлежат на връщане, ако действието на сделката не бъде удължено.
                     
                  
                        Знак на сделката
                     
                     
                        Вземането в заем на парични средства, когато се касае за репо сделки или даването в заем на парични средства, когато се касае за обратни репо сделки.
                     
                     
                         
                     
                  
                        ISIN на обезпечението
                     
                     
                        ISIN, с който се обозначават емитираните на финансовите пазари ценни книжа и който се състои от дванадесет буквено-цифрени знака, които идентифицират уникално емисията ценни книжа (както е определено в ISO 6166).
                     
                     
                        Подлежи на отчитане с някои изключения при определени видове обезпечения.
                     
                  
                        Вид обезпечение
                     
                     
                        Идентифицира класа активи, дадени като обезпечение под формата на залог, когато не е предоставен индивидуален ISIN.
                     
                     
                        Предоставя се във всички случаи, при които не е предоставен индивидуален ISIN.
                     
                  
                        Сектор на емитента на обезпечението
                     
                     
                        Идентифицира сектора на емитента на обезпечението, когато не е предоставен индивидуален ISIN.
                     
                     
                        Предоставя се, когато не е предоставен индивидуален ISIN.
                     
                  
                        Обозначение на специалните обезпечения
                     
                     
                        Идентифицира всички репо сделки, сключени срещу предоставянето на общи обезпечения, както и тези, сключени срещу предоставянето на специални обезпечения. Незадължителното поле се включва само ако е приложимо за отчетната единица.
                     
                     
                        Отчитането на данни по това поле е по желание.
                     
                  
                        Лихвен процент на сделката
                     
                     
                        Лихвеният процент, изразен в съответствие с лихвената конвенция „реален брой изминали дни върху 360“, по който е сключена репо сделката и по който се олихвяват дадените в заем парични средства.
                     
                     
                         
                     
                  
                        Допустимо отклонение при обезпеченията
                     
                     
                        Мярка за контрол върху риска, прилагана спрямо базовите обезпечения, при която стойността на базовите обезпечения се изчислява, като пазарната стойност на активите се намали с определен процент (допустимо отклонение). За целите на отчетността допустимото отклонение на обезпеченията се изчислява като 100 минус съотношението между дадените в заем/получените в заем парични средства и пазарната стойност, като се включва начислената лихва на предоставеното под формата на залог обезпечение.
                     
                     
                        Отчитането на данни по това поле е необходимо само за сделките, които са обезпечени само с едно обезпечение.
                     
                  
                        Код на контрагент на посредника по тристранна репо сделка
                     
                     
                        Кодът на контрагента, който идентифицира посредника по тристранна репо сделка.
                     
                     
                        Отчита се за тристранни репо сделки.
                     
                  
                        Идентификационен код на посредника по тристранна репо сделка
                     
                     
                        Атрибут, който указва вида на предавания индивидуален код на посредника по тристранна репо сделка.
                     
                     
                        Използва се във всички случаи, в които ще се предостави индивидуален код на посредник по тристранна репо сделка.
                     
                  2.   Праг на същественост
            
            Сделките, сключени с нефинансови предприятия, следва да се отчитат единствено когато са сключени с нефинансови предприятия, класифицирани като „предоставящи услуги на корпоративни клиенти“ (classified as „wholesale“) съгласно Рамката Базел III за КЛП (2).
            3.   Изключения
            
            Вътрешногруповите сделки не следва да се отчитат.“
         
      
      
         (1)  Стандартите за електронна отчетност и техническите спецификации за данните са уточнени отделно. Те са публикувани на уебсайта на ЕЦБ www.ecb.europa.eu.
      
         (2)  Вж. „Базел III: Коефициентът на ликвидно покритие и инструментите за наблюдение на ликвидния риск“, Базелски комитет за банков надзор, януари 2013 г., стр. 23—27, текстът е публикуван на уебсайта на Банката за международни разплащания www.bis.org.
   
   
      ПРИЛОЖЕНИЕ II
      Приложения II и III към Регламент (ЕС) № 1333/2014 (ЕЦБ/2014/48) се изменят, както следва:
      
                  1.
               
               
                  В приложение II част 1 се заменя със следния текст:
                  „ЧАСТ 1
                  
                     ВИД ИНСТРУМЕНТ
                  
                  
                           
                              1.
                           
                           
                              Отчетните единици отчитат на Европейската централна банка (ЕЦБ) или на съответната национална централна банка (НЦБ):
                              
                                          а)
                                       
                                       
                                          всички сделки на отчетната единица за получаване на кредити от други парично-финансови институции (ПФИ), други финансови посредници (ДФП), застрахователни (осигурителни) дружества, пенсионни фондове, държавно управление или централни банки за инвестиционни цели, както и от нефинансови предприятия, класифицирани като „предоставящи услуги на корпоративни клиенти“ (classified as „wholesale“) съгласно Рамката Базел III за КЛП, в които са използвани определените в таблицата по-долу инструменти, деноминирани в евро, с матуритет до и включително една година (определени като сделки с падеж, ненадхвърлящ 397 дни след датата на сетълмент);
                                       
                                    
                                          б)
                                       
                                       
                                          всички сделки за отпускане на кредит на други кредитни институции с матуритет до и включително една година (определени като сделки с падеж, ненадхвърлящ 397 дни след датата на сетълмент) посредством необезпечени депозити, кол депозитни сметки или посредством покупката от кредитните институции — емитенти на търговски ценни книжа, депозитни сертификати, облигации с плаващ лихвен процент и други дългови ценни книжа с матуритет до една година.
                                       
                                    
                        
                           
                              2.
                           
                           
                              В таблицата по-долу е предоставено подробно стандартно описание на категориите инструменти, обект на сделки, за които от отчетните единици се изисква да отчитат данни на ЕЦБ. Ако от отчетните единици се изисква да отчитат сделките на тяхната НЦБ, съответната НЦБ следва да транспонира описанието на тези категории инструменти на национално равнище в съответствие с настоящия регламент.
                              
                                          Вид инструмент
                                       
                                       
                                          Описание
                                       
                                    
                                          Депозити
                                       
                                       
                                          Необезпечени лихвоносни депозити (включително кол депозитни сметки, но с изключение на текущи сметки), които са или договорени за ползване след предизвестие, или са с матуритет от не повече от една година и които са или приети (заети), или направени от отчетната единица.
                                       
                                    
                                          Кол депозитни сметки
                                       
                                       
                                          Парични сметки с промени на приложимите лихвени проценти всеки ден, които пораждат лихвени плащания или изчисления на редовни итнервали, и период на предизвестие за теглене на пари.
                                       
                                    
                                          Депозитен сертификат
                                       
                                       
                                          Срочен дългов инструмент, емитиран от ПФИ, който дава право на титуляря на определен фиксиран лихвен процент за определен срок, ненадхвърлящ една година.
                                       
                                    
                                          Търговска ценна книга
                                       
                                       
                                          Дългов инструмент, който или е необезпечен, или е гарантиран с обезпечение, предоставено от емитента, който има матуритет от не повече от една година и е или лихвоносен, или сконтиран.
                                       
                                    
                                          Облигация с плаващ лихвен процент
                                       
                                       
                                          Дългов инструмент, за който периодичните лихвени плащания се изчисляват въз основа на стойността, т.е. чрез определянето на базов референтен лихвен процент като EURIBOR на предварително определени дати, известни като дати на фиксиране, и който е с матуритет от не повече от една година.
                                       
                                    
                                          Други краткосрочни дългови ценни книжа.
                                       
                                       
                                          Несубординирани ценни книжа, различни от капиталови инструменти, с матуритет до една година, емитирани от отчетни единици, които обикновено са прехвърлими инструменти, търгувани на вторични пазари, или за които може да бъде заета обратна позиция на пазара и които не дават на титуляря им право на собственост върху емитиращата институция. Този показател включва:
                                          
                                                      а)
                                                   
                                                   
                                                      ценни книжа, които предоставят на титуляря им безусловно право на фиксиран или договорно определен доход под формата на купонни плащания и/или определена фиксирана сума, платими на конкретна дата (или дати) или чието изплащане започва от определена към момента на емитирането дата;
                                                   
                                                
                                                      б)
                                                   
                                                   
                                                      непрехвърлими инструменти, емитирани от отчетни единици, които впоследствие стават прехвърлими и се прекласифицират като „дългови ценни книжа“.“
                                                   
                                                
                                    
                        
            
                  2.
               
               
                  В приложение III част 1 се заменя със следния текст:
                  „ЧАСТ 1
                  
                     ВИД ИНСТРУМЕНТ
                  
                  Отчетните единици следва да отчитат на Европейската централна банка (ЕЦБ) или на съответната национална централна банка (НЦБ):
                  
                              а)
                           
                           
                              всички валутни суап сделки, при които се купува или продава спот евро в замяна на чуждестранна валута и впоследствие еврото се препродава или купува отново на форуърдна дата по предварително договорен форуърден валутен курс с матуритет до и включително една година (определени като сделки с падеж, ненадхвърлящ 397 дни след датата на сетълмент на спот рамото на валутната суап сделка), сключени между отчетната единица и други парично-финансови институции (ПФИ), други финансови посредници (ДФП), застрахователни (осигурителни) дружества, пенсионни фондове, държавно управление или централни банки за инвестиционни цели, както и с нефинансови предприятия, класифицирани като „предоставящи услуги на корпоративни клиенти“ (classified as „wholesale“) съгласно Рамката Базел III за КЛП;
                           
                        
                              б)
                           
                           
                              овърнайт индекс суап (ОИС) сделки, деноминирани в евро, между отчетната единица и други парично-финансови институции (ПФИ), ДФП, застрахователни (осигурителни) дружества, пенсионни фондове, държавно управление или централни банки за инвестиционни цели, както и с нефинансови предприятия, класифицирани като „предоставящи услуги на корпоративни клиенти“ (classified as „wholesale“) съгласно Рамката Базел III за КЛП.“
                           
                        
            
                  3.
               
               
                  В приложение III таблицата в част 2, параграф 1 се заменя със следното:
                  
                              „Поле
                           
                           
                              Описание на данните
                           
                           
                              Алтернативен вариант за отчитане (ако е наличен) и други характеристики
                           
                        
                              Идентификатор на сделката
                           
                           
                              Вътрешният уникален идентификатор на сделката, използван от отчетната единица за всяка сделка.
                           
                           
                              Идентификаторът на сделката е уникален за всяка сделка, отчетена на дадена отчетна дата за който и да е сегмент на паричния пазар.
                           
                        
                              Отчетна дата
                           
                           
                              Датата, на която данните са предоставени на ЕЦБ или НЦБ.
                           
                           
                               
                           
                        
                              Електронно отбелязване на часа
                           
                           
                              Часът, в който сделката е сключена или записана.
                           
                           
                               
                           
                        
                              Код на контрагента
                           
                           
                              Идентификационен код, използван за идентифицирането на контрагента на отчетната единица за отчетената сделка.
                           
                           
                              Ако сделките са извършени чрез централни клирингови контрагенти (ЦКК), трябва да се предостави идентификаторът за юридически лица (LEI) на ЦКК.
                              Ако сделките са сключени с нефинансови предприятия, ДФП, застрахователни (осигурителни) дружества, пенсионни фондове, държавно управление или централни банки и за всяка друга отчетена сделка, за която не е предоставен LEI на контрагента, трябва да се предостави класът на контрагента.
                           
                        
                              Идентификационен код на контрагента
                           
                           
                              Атрибут, който указва вида на предавания индивидуален код на контрагента.
                           
                           
                              Използва се във всички случаи. Ще се предостави индивидуален код на контрагента.
                           
                        
                              Местонахождение на контрагента
                           
                           
                              Код на държавата съгласно Международната организация по стандартизация (ISO) на държавата, в която е учреден контрагентът.
                           
                           
                              Задължителен, ако не е предоставен индивидуалният код на контрагента. Иначе е по желание.
                           
                        
                              Дата на извършване на сделката
                           
                           
                              Датата, на която страните сключват отчетената финансова сделка.
                           
                           
                               
                           
                        
                              Дата на спот вальора
                           
                           
                              Датата, на която едната страна продава на другата страна определена сума от определена валута в замяна на плащането на договорена сума от друга определена валута по договорен валутен курс, известен като спот валутен курс.
                           
                           
                               
                           
                        
                              Падеж
                           
                           
                              Датата, на която се прекратява действието на валутната суап сделка и валутата, продадена на датата на спот вальора, се изкупува обратно.
                           
                           
                               
                           
                        
                              Знак на сделката
                           
                           
                              Използва се за обозначаване на това дали сумата в евро, отчетена по номинална стойност на сделката, е купена или продадена на датата на спот вальора.
                           
                           
                              Това следва да се отнася за евро спот, т.е. дали еврото се купува или продава на датата на спот вальора.
                           
                        
                              Номинална стойност на сделката
                           
                           
                              Сумата евро, която е купена или продадена на датата на спот вальора.
                           
                           
                               
                           
                        
                              Код на чуждестранната валута
                           
                           
                              Международният трицифрен ISO код на валутата, която е купена/продадена в замяна на евро.
                           
                           
                               
                           
                        
                              Спот валутен курс
                           
                           
                              Валутният курс на еврото спрямо чуждестранната валута, приложим към спот рамото на валутната суап сделка.
                           
                           
                               
                           
                        
                              Валутни форуърдни пунктове
                           
                           
                              Разликата между спот валутния курс и форуърдния валутен курс, изразена в базисни пунктове, цитирани в съответствие с преобладаващите пазарни правила за валутната двойка.“